**OBRAZLOŽENJE GODIŠNJEG IZVJEŠTAJA**

**O IZVRŠENJU PRORAČUNA ZA 2023. GODINU**

Godišnji izvještaj o izvršenju Proračuna Općine Rakovica za razdoblje od 01.01.2023. – 31.12.2023. godine (dalje u tekstu: Izvještaj) izrađen je u skladu s odredbama Zakona o proračunu (''Narodne novine'', broj 144/21), te Pravilnika o polugodišnjem i godišnjem izvještaju o izvršenju proračuna i financijskog plana (''Narodne novine'', broj 85/23).

Proračun Općine Rakovica za 2023. godinu (dalje u tekstu: Proračun) sa projekcijama za 2024. i 2025. godinu usvojen je na 14. sjednici Općinskog vijeća Općine Rakovica održanoj 28. prosinca 2022. godine i objavljen je u ''Službenom glasniku Općine Rakovica'' broj 8/2022 – godina izdavanja IX od 29. prosinca 2022. godine. Isti je uravnotežen u ukupnom iznosu od 4.121.378,00 eura.

Sukladno Zakonu o proračunu i danoj mogućnosti uravnoteženja proračuna putem izmjena i dopuna proračuna u tijeku proračunske godine, izvršene su dvije izmjene i dopune Proračuna u 2023. godini – ''Službeni glasnik Općine Rakovica'' broj 4/23 i broj 9/22 – godina izdavanja 2023). Na posljednjim donesenim izmjenama i dopunama, Proračun je uravnotežen u iznosu od 3.755.973,84 eura.

**IZVRŠENJE PRORAČUNA OPĆINE RAKOVICA ZA 2023.**

U izvještajnom razdoblju ostvareno je 93% od ukupno planiranih prihoda što je iznos u visini 2.629.733,10 eura te 72% od ukupnih planiranih rashoda što je iznos od 2.675.290,93 eura

Sukladno ostvarenim prihodima i rashodima poslovanja u izvještajnom razdoblju, ostvareni manjak prihoda u odnosu na rashode iznosio je 45.557,83 eura, no uzimajući u obzir prenesena sredstva iz ranijih razdoblja koje predstavljaju višak prihoda poslovanja i iznose 939.358,08 eura, rezultat poslovanja Općine Rakovica na dan 31.12.2023.godine predstavlja višak prihoda u ukupnom iznosu od 893.800,25 eura te se kao takva prenose u buduće razdoblje.

U nastavku slijedi obrazloženje Općeg i Posebnog dijela Proračuna za 2023. godinu.

**I. OBRAZLOŽENJE OPĆEG DIJELA PRORAČUNA**

Prihodi i primici Proračuna Općine Rakovica u 2023. godini ostvareni su kroz prihode poslovanja u visini 2.629.579,38 eura i prihode od prodaje nefinancijske imovine u visini 153,72 eura, dok su rashodi i izdaci realizirani kroz rashode poslovanja u visini 1.905.193,42 eura i rashode za nabavu nefinancijske imovine u visini 770.097,51 euro.

**A. RAČUN PRIHODA I RASHODA**

Račun prihoda i rashodi prema ekonomskoj klasifikaciji prikazuje podatke prihoda i primitaka po prirodnim vrstama te rashode i izdatke prema ekonomskoj namjeni za koju služe, kao što se

navodi u nastavku.

**1. PRIHODI I RASHODI PREMA EKONOMSKOJ KLASIFIKACIJI**

**1.1. PRIHODI PREMA EKONOMSKOJ KLASIFIKACIJI**

*PRIHODI POSLOVANJA*, u razdoblju od 01.01 do 31.12.2023. godine ostvareni su u ukupnom iznosi od 2.629.579,38 eura što je ostvarenje od 93% od godišnjeg plana i oko 16% više nego ostvarenje u 2022. godine. Obrazloženje izvršenje prihoda za 2023. godinu navodi se u nastavku.

**Prihodi od poreza** ostvareni su u visini 1.014.803,46 eura što je ostvarenje od 87% godišnjeg plan i oko 42% više u odnosu na prethodnu godinu, od čega **prihodi od poreza i prireza na dohodak** ostvareni su od porez i prirez na dohodak od nesamostalnog rada, čak 49% više u odnosu na prošlu godinu, od poreza i prireza na dohodak od samostalnih djelatnosti oko 66% više u odnosu na prethodnu godinu, od imovine i imovinskih prava te porez i prirez na dohodak od kapitala bilježi neznačajno smanjenje ostvarenih prihoda u odnosu na prošlu godinu, također, evidentirana su i sredstva povrata poreza i prireza na dohodak po godišnjoj prijavi u visini 93.046,23 eura.

**Porezi na imovinu** ostvareni su u visini 84.250,82 eura što je oko 5% manje u odnosu na prethodnu godinu, ostvareni porezi na imovinu odnose se na porez na kuće za odmor ostvareno u visini 12.499,47 eura i porez na promet nekretninama ostvareni u visini 71.751,35 eura.

**Porezi na robu i usluge** ostvareni su u visini 49.339,07 eura, što je oko 5% manje u odnosu na prethodnu godinu, a odnosi se na prihod od porez na potrošnju alkoholnih i bezalkoholnih pića.

**Pomoći iz inozemstva i od subjekata unutar općeg proračuna** ostvarene su u visini 497.368,05 eura što je 0,62% ostvarenja godišnjeg plana i oko 34% manje ostvareno u odnosu na isto promatrano razdoblje lani, od čega su **pomoći proračunu iz drugih proračuna** ostvareni u visini 448.184,89 eura što je oko 5% više u odnosu na isto promatrano razdoblje lani, radi se o tekućim pomoćima iz državnog proračuna koje su ostvarene kroz sredstva fiskalnog izravnanja i kompenzacijskih mjera, sredstva za realizaciju projekta ''Zaželi'', sredstva za realizaciju projekta asfaltiranja nerazvrstanih cesta u sklopu pojačanog održavanja, sredstva za nabavu ogrjeva stanovništva u sklopu provedbe aktivnosti Socijalnog programa te sredstva za provedbu programa za nabavu opreme za dječji vrtić. Pored sredstava pomoći iz državnog proračuna ostvarena su i sredstva tekućih pomoći iz županijskog proračuna za naknade članovima biračkih odbora i izbornog povjerenstva prilikom provedbe izbora, zatim za provedbu Programa unaprjeđenja turizma karlovačke županije u 2023. godini te u sklopu kontrole populacija pasa i mačaka za troškove sterilizacije i kastracije pasa i mačaka na području Općine Rakovica. Kapitalne pomoći ostvarene su iz državnog proračuna i to za sufinanciranje projekta rekonstrukcije Starog Grada Drežnik i za asfaltiranje nerazvrstane ceste.

**Pomoći od izvanproračunskih korisnika** ostvarene su u visini 49.183,16 eura što je oko 33% manje ostvareno u odnosu na isto razdoblje lani, obuhvaćaju tekuće pomoći ostvarene od Hrvatskih cesta d.o.o. za sufinanciranje zimske službe te kapitalne pomoći od Fonda za zaštitu okoliša i energetsku učinkovitost u sklopu provedbe projekta odvojenog sakupljanja komunalnog otpada.

**Prihodi od imovine** ostvareni su u visini 66.671,95 eura što je 91% ostvarenja godišnjeg plana i oko 22% manje u odnosu na isto promatrano razdoblje lani, između ostalih obuhvaća **prihode od financijske imovine** koji su ostvareni u visini 2.429,14 eura što je oko 73% više u odnosu na prošlu godinu, a ostvarena sredstva prihoda odnose se na prihod od pasivne kamata po prometu žiroračuna i prihoda naplate zateznih kamata po dospjelim neplaćenim računima.

**Prihodi od nefinancijske imovine** ostvareni su u visini 64.242,81 euro što je oko 23% manje u odnosu na isto razdoblje lani, pri čemu je manje prihoda ostvareno od naknada za koncesije, prihoda od zakupa i iznajmljivanja imovine te od naknade za korištenje nefinancijske imovine, dok su ostali prihodi od naknade za legalizaciju nezakonito izgrađenih građevina ostvareni u visini 264,09 eura što je oko 15% više u odnosu na isto razdoblje lani.

**Prihodi od upravnih i administrativnih pristojbi, pristojbi po posebnim propisima i naknada** ostvareni su u visini 1.030.832,68 eura što je 99% ostvarenja godišnjeg plana i oko 56% više u odnosu na isto promatrano razdoblje lani, od toga prihodi od **Upravnih i administrativnih pristojbi** ostvareni su u visini 45.912,38 eura, što je oko 2% više u odnosu na ostvarene prihode prethodne godine, a obuhvaćaju prihode od prodaje državnih biljega te u većina na ostvarene prihode od turističke pristojbe.

**Prihode po posebnim propisima** ostvareni su u visini 190.952,19 eura što je značajno više u odnosu na isto razdoblje lani kada je sveukupno ostvareno 20.651,79 eura, evidentirani prihodi obuhvaćaju prihode državne uprave, prihode vodnog doprinosa, doprinose za šume koji je uz, ostale nespomenute prihode tj prihode od prodaje ulaznica u NP Plitvička Jezera, obuhvaćen najvećim udjelom u ovoj vrsti prihoda budući da je u 2022. godini ostvarenje bilo značajno manje odnosno nije niti evidentirano kod ostalih nespomenutih prihoda.

**Komunalni doprinosi i naknade** ostvareni su u visini 793.968,11 eura što je oko 33% više u odnosu na isto razdoblje lani zbog povećanih uplata komunalnog doprinosa u Proračun Općine Rakovica što predstavlja odstupanje u smislu povećanja ove vrste rashoda. Komunalna naknada ostvarena je u približno jednakim okvirima kao i u 2022. godini.

**Prihodi od prodaje proizvoda i robe te pruženih usluga i prihodi od donacija** ostvareni su u visini 17.655,61 euro što je oko 67% ostvarenja godišnjeg plana i oko 26% manje u odnosu na isto izvještajno razdoblje, odnose se na **Prihode od prodaje proizvoda i robe te pruženih usluga** tj. prihode od pruženih uslugaobračuna i naplate naknade za uređenje voda.

**Kazne i upravne mjere i ostali prihodi** ostvareni su u visini 2.247,63 eura što je oko 94% ostvarenja godišnjeg plana i oko 36% više u odnosu na isto razdoblje lani, ostvareni prihodi odnose se na naplaćene troškove ovrha i obvezne naknade i doprinose.

*PRIHODI OD PRODAJE NEFINANCIJSKE IMOVINE*, u razdoblju od 01.01 do 31.12.2023. godine ostvareni su u ukupnom iznosi od 153,72 eura što je ostvarenje od 100% od godišnjeg plana i jednako ostvarenim sredstvima u 2022. godini. Ostvareni prihod odnosi se na prihod od prodaje zemljišta koji se u jednakim ratama naplaćuje svake godine.

*Raspoloživa sredstva iz prethodnih godina* odnosno sredstva koja nisu realizirana po pojedinim izvorima financiranja predstavljaju raspoloživa prenesena sredstva u budućim razdobljima. Raspoloživa prenesena sredstva u visini 893.800,25 eura rezervirana su za ugovorne obveze te rashode redovnog poslovanja.

Raspored viška prenesenih prihoda po izvorima financiranja daje se u nastavku:

Izvor 1.1. Opći prihodi i primici – porezi ………………………………………106.756,37 eura

Izvor 1.2. Prihod od financijske imovine …………………………………………….58,24 eura

Izvor 1.3. Prihod od nefinancijske imovine – poljoprivreda ……………………...9.113,09 eura

Izvor 1.4. Prihod od upravnih i administrativnih pristojbi ………………………….101,40 eura

Izvor 1.7. Ostali prihodi ………………………………………………………….2.247,63 eura

Izvor 1.9. Eksploatacija mineralnih sirovina ……………………………………..1.388,50 eura

Izvor 4.1. Spomenička renta …………………………………………………………..1,48 eura

Izvor 4.2. Komunalna naknada ………………………………………………...189.192,63 eura

Izvor 4.3. Komunalni doprinos ………………………………………………….76.904,10 eura

Izvor 4.4. Šumski doprinos …………………………………………………….108.428,22 eura

Izvor 4.5. Vodni doprinos ………………………………………………………..1.414,79 eura

Izvor 4.8. Prihod od koncesija ……………………………………………………...132,72 eura

Izvor 4.A. Prihod od turističke pristojbe ………………………………………..12.959,07 eura

Izvor 4.B. Prihod od prodaje ulaznica u NP Pl. J. ……………………………..136.587,04 eura

Izvor 4.J. Naknada za legalizaciju ………………………………………………….264,09 eura

Izvor 5.2. Pomoći iz općinskog proračuna …………………………………………..26,96 eura

Izvor 5.4. Pomoći iz županijskog proračuna ……………………………………..2.623,25 eura

Izvor 5.5. Pomoći iz državnog proračuna ……………………………………...161.679,96 eura

Izvor 5.6. Pomoći od izvanproračunskih korisnika ……………………………..30.276,41 eura

Izvor 6.2. Kapitalne donacije neprofitnih organizacija …………………………….385,73 eura

Izvor 7.1. Prihod od prodaje poljoprivrednog zemljišta ……………………………153,72 eura

Izvor 7.2. Prihod od prodaje građevinskog zemljišta ……………………………21.478,04 eura

Ostala prenesena sredstva za deponiju ………………………………………….31.626,81 eura

**1.2. RASHODI PREMA EKONOMSKOJ KLASIFIKACIJI**

*RASHODI POSLOVANJA*, u razdoblju od 01.01 do 31.12.2023. godine realizirani su u ukupnom iznosi od 1.905.193,42 eura što je ostvarenje od 78% od godišnjeg plana i oko 19% više nego ostvareni rashodi poslovanja u 2022. godini. Obrazloženje izvršenje rashoda poslovanja u 2023. godini navodi se u nastavku.

**Rashodi za zaposlene (31)** realizirani su u visini 240.232,48 eura što je oko 77%% ostvarenja godišnjeg plan i 19% više u odnosu na prethodnu godinu, obuhvaća rashode za plaće redovnog rada (3111), kod koje je došlo do povećanja osnovica za obračun plaća, sukladno Odluci o osnovici za obračun plaća službenika i namještenika, zatim plaće prekovremenog rada (3113), ostale rashode za zaposlene koji su realizirani u visini 25.040,08 eura što je oko 17% manje u odnosu na isto razdoblje lani, odnose se na isplaćena materijalna prava zaposlenika poput regresa, božićnica, dara za djecu, jubilarnih nagrada i sl. (3121), te doprinosi na plaće realizirani kao doprinose za obvezno zdravstveno osiguranje (3132) u visini 25.797,89 eura što je oko 28% više u odnosu na isto razdoblje lani.

**Materijalni rashodi (32)** realizirani su u visini 836.619,20 eura što je oko 75% ostvarenja godišnjeg plana i oko 35% više u odnosu na isto promatrano razdoblje lani. Materijalni rashodi realizirani kroz naknade troškova zaposlenima, od čega za službena putovanja (3211) iznos od 3.236,60 eura tj. 85% više u odnosu na prethodnu godinu, za naknade za prijevoz, rad na terenu i odvojeni život (3212) iznos od 10.290,16 eura tj. 79% više u odnosu na prethodnu godinu te za stručno usavršavanje zaposlenika (3213) iznos od 1.287,74 eura tj. 34% manje u odnosu na prethodnu godinu. Materijalni rashodi realizirani su i kroz rashode za materijal i energiju, od čega za uredski materijal i ostale materijalne rashode (3221) iznos od 17.428,32 eura tj. 91% više u odnosu na prethodnu godinu, za energiju (3223) iznos od 31.742,89 eura bez značajnih odstupanja u odnosu na prethodnu godinu, zatim za materijal i dijelove za tekuće i investicijsko održavanje (3224) iznos od 1.885,76 eura tj. 63% više u odnosu na prethodnu godinu, za sitni inventar i auto gume (3225) iznos od 3.370,90 eura tj. oko 22% manje u odnosu na prethodnu godinu te za službenu, radnu, zaštitnu odjeću i obuću (3227) iznos od 47,52 eura tj. oko 90% manje u odnosu na isto promatrano razdoblje lani. Materijalni rashodi realizirani su također za rashode usluga, od čega za usluge telefona, pošte i prijevoza (3231) iznos od 14.711,05 eura što je oko 44% više u odnosu na prethodnu godinu, za usluge tekućeg i investicijskog održavanja (3232) iznos od 345.813,92 eura tj. oko 58% više u odnosu na prethodnu godinu, zatim za usluge promidžbe i informiranja (3233) iznos od 20.607,42 eura tj. 67% više u odnosu na prethodnu godinu, za komunalne usluge (3234) iznos od 83.641,63 eura tj. 39% više u odnosu na prethodnu godinu, zatim za zakupnine i najamnine (3235) iznos od 107.342,90 eura tj. oko 39% više u odnosu na prethodnu godinu, za zdravstvene i veterinarske usluge (3236) iznos od 20.881,34 eura bez značajnih odstupanja u odnosu na prethodnu godinu, zatim za intelektualne i osobne usluge (3237) iznos od 67.128,84 eura tj. oko 43% više u odnosu na prethodnu godinu, za računalne usluge (3238) iznos od 23.241,81 euro tj. oko 85% više u odnosu na prethodnu godinu zbog nabave novih računalnih aplikacija i njihovih mjesečnih održavanja te za ostale usluge (3239) iznos od 27.088,83 eura što je 36% više u odnosu na isto razdoblje lani. Materijalni rashodi realizirani su i kroz naknade troškova osobama izvan radnog odnosa (3241) kroz isplatu naknade vatrogascima za hitne intervencije, u visini 849,29 eura. U materijalne rashode ubrajaju se i realizirani ostali nespomenuti rashodi poslovanja od čega za naknadu za rad predstavničkih i izvršnih tijela, povjerenstava i slično (3291) iznos od 12.189,90 eura tj. oko 8% više u odnosu na prethodnu godinu, zatim za premije osiguranja (3292) službenih vozila i druge imovine iznos od 4.743,46 eura tj. oko 8% više u odnosu na prethodnu godinu, za rashode reprezentacije (3293) realizirano je 9.239,60 eura tj. 65% više u odnosu na prethodnu godinu, za članarine i norme (3294) realizirano je 2.320, 08 eura te nije bilo značajnih odstupanja u odnosu na prethodnu godinu, za pristojbe i naknade (3295) iznos od 9.933,24 eura tj. oko 26% više u odnosu na prethodnu godinu, troškova sudskih postupaka nije bilo evidentiranih, a za ostale neplanirane, a ostvarene rashode koji se u trenutku planiranja nisu mogli predvidjeti, realizirano je 17.595,92 eura tj .oko 53% manje u odnosu na prethodnu godinu.

**Financijski rashodi (34)** realizirani su u visini 3.970,32 eura što je oko 94% ostvarenja godišnjeg plana i oko 28% više u odnosu na isto promatrano razdoblje lani. U financijske rashode obuhvaćeni su rashodi za bankarske usluge i usluge platnog prometa (3431) realizirani u visini 3.930,43 eura tj 27% više u odnosu na prethodnu godinu, te rashode za zatezne kamate (3433) realizirane u visini 39,89 eura koje bilježi povećanje u odnosu na prethodnu godinu iz razloga zakašnjelosti plaćanja dospjelih računa.

**Subvencije (35)** surealizirane u visini 38.570,72 eura što je oko 82% ostvarenja godišnjeg plana i oko 55% manje u odnosu na isto promatrano razdoblje lani. Isplaćene subvencije odnose se na isplaćena sredstva subvencije trgovačkom društvu u javnom sektoru u visini 19.908,42 eura te subvencije poljoprivrednicima i obrtnicima u visini 18.662,30 eura. Detaljnije pojašnjenje isplaćenih subvencija navedeno je u obrazloženju Posebnog dijela Izvještaja, programske klasifikacije.

**Pomoći dane u inozemstvo i unutar općeg proračuna (36)** realizirane su u visini 5.116,85 eura što je oko 55% ostvarenja godišnjeg plana i oko 89% manje u odnosu na isto promatrano razdoblje lani, od čega su tekuće pomoći unutar općeg proračuna (3631) isplaćene u visini 2.572,80 eura bez značajnih odstupanja u odnosu na prethodnu godine, a pomoći proračunskim korisnicima drugih proračuna isplaćene su kroz tekuće pomoći proračunskim korisnicima drugih proračuna (3661) u visini 2.544,05 eura dok u 2023. godini nije bilo evidentiranih isplata kapitalnih pomoći proračunskim korisnicima drugih proračuna (3662). Detaljnije pojašnjenje isplaćenih pomoći navedeno je u obrazloženju Posebnog dijela Izvještaja, programske klasifikacije.

**Naknade građanima i kućanstvima na temelju osiguranja i druge naknade (37)** realizirani su u visini 267.911,82 eura što je oko 94% ostvarenja godišnjeg plana i oko 28% više u odnosu na isto promatrano razdoblje lani, navedeno je isplaćeno kroz naknade građanima i kućanstvima iz proračuna, od čega u novcu 328.373,65 eura za jednokratne novčane pomoći, stipendije učenicima i studentima, naknade za opremanje novorođenčadi, naknade za ogrjev, potpore mladima za stambeno zbrinjavanje, povrat troškova sterilizacije i kastracije pasa i mačaka, sufinanciranje predškolskog odgoja i obrazovanja (3721), a u naravni 29.538,17 eura za sufinanciranje cijene prijevoza učenika i studenata, sufinanciranje cijene prehrane osnovnoškolcima sukladno Socijalnom programu te sufinanciranje produženog boravka učenika osnovne škole (3722).

**Ostali rashodi (38)** realizirani su u visini 512.772,03 eura što je oko 83% ostvarenja godišnjeg plana i oko 26% više u odnosu na isto promatrano razdoblje lani. Ostali rashodi obuhvaćaju realizirana sredstva za tekuće donacije u novcu (3811) isplaćene udrugama, sportskim klubovima te neprofitnim organizacijama i političkim strankama, sveukupno u visini 302.088,21 euro tj. oko 28% više nego isto razdoblje lani, također obuhvaćaju i realizirana sredstva za kapitalne donacije neprofitnim organizacijama (3821) isplaćene u visini 31.595,75 euro bez značajnih odstupanja u odnosu na prethodnu godinu. U ovu skupinu evidentirani su rashodi kapitalnih pomoći trgovačkim društvima u javnom sektoru (3861) realiziranih u visini 178.088,07 eura što je oko 32% više u odnosu na isto razdoblje lani, a sredstva su isplaćena namjenski sukladno zahtjevu za isplatu i Odluci Općinskog vijeća.

*RASHODI ZA NABAVU NEFINANCIJSKE IMOVINE,* u razdoblju od 01.01 do 31.12.2023. godine realizirani su u ukupnom iznosi od 770.097,51 euro što je ostvarenje od 59% godišnjeg plana i oko 6% manje nego realizirani rashodi za nabavu nefinancijske imovine u 2022. godini. Obrazloženje izvršenje rashoda 2023. godine navodi se u nastavku.

**Rashodi za nabavu neproizvedene dugotrajne imovine (41)** planirani su u visini 37.959,44 eura no evidentirane realizacije nije bilo.

**Rashodi za nabavu proizvedene dugotrajne imovine (42)** realizirani su u visini 379.992,30 eura što je oko 58% ostvarenja godišnjeg plana i oko 4% manje u odnosu na isto promatrano razdoblje lani. U ovu skupinu obuhvaćeni su rashodi za ostale građevinske objekte (4214) realizirane u visini 79.369,42 eura, a odnose se na novu javnu rasvjetu, autobusne nadstrešnice, ulaganja u obnovu zidova Starog Grada Drežnik i sl., zatim rashodi za nabavu uredske opreme i namještaja (4221) za što su realizirana sredstva u visini 8.383,11 eura, također i rashodi nabave opreme za održavanje i zaštitu (4223) poput zaštitne ograde i odbojnika realizirana sredstva u visini 42.062,50 eura, za nabavu novih uređaja, strojeva i opreme za ostale namjene (4227) poput božićne dekoracije i opreme za dječje igralište, realizirana su sredstva u visini 60.656,49 eura, zatim za nabavu prijevoznog sredstva u cestovnom prometu (4231) tj. nabavu minibagera realizirano je 60.780,41 euro, za višegodišnje nasade (4251) posađene kod groblja u Drežnik Gradu realizirano je 3.894,95 eura, zatim za ulaganje u računalne programe (4262) tj. nabavu novih aplikacija potrebitih za redovan rad ureda, realizirana su sredstva u visini 11.842,34 eura, za izmjene i dopune te popratnu dokumentaciju za izradu prostornih planova (4263) realizirana su sredstva u visini 26.009,48 eura te za nabavu projektne i druge dokumentacije kao preduvjet realizacije investicijskih projekata (4264) realizirano je 86.992,60 eura.

**Rashodi za dodatna ulaganja na nefinancijskoj imovini (45)** realizirani su u visini 390.105,21 euro što je oko 65% ostvarenje godišnjeg plana i bez značajno velikih odstupanja u odnosu na isto razdoblje lani, uložena sredstva odnose se rekonstrukciju tj. pojačano održavanje nerazvrstanih cesta i poljskih puteva (4511).

**2. PRIHODI I RASHODI REMA IZVORIMA FINANCIRANJA**

Izvještaj općeg dijela proračuna, Prihodi i rashodi prema izvorima prikazuje klasifikaciju izvora financiranja prihoda i primitaka iz kojih se podmiruju rashodi i izdaci određene vrste i namjene također podijeljenih prema izvorima financiranja.

**3. PRIHODI I RASHODI PREMA FUNKCIJSKOJ KLASIFIKACIJI**

Izvještaj Prihodi i rashodi prema funkcijskoj klasifikaciji daje uvid u rashode iskazane prema krajnjoj namjeni. U Proračunu Općine Rakovica za 2023. godinu iskazana su sredstva utrošena za određenu namjenu poput rashodi za opće javne usluge, javni red i sigurnost, ekonomski poslovi, zaštita okoliša, usluge unapređenja stanovanja i zajednice, rashodi za rekreaciju, kulturu i religiju, obrazovanje te socijalnu zaštitu.

**B. RAČUN ZADUŽIVANJA/FINANCIRANJA**

U Godišnjem izvještaju o izvršenju Proračuna Općine Rakovica za razdoblje od 01.01.2023. – 31.12.2023. godine nisu iskazane tablice izvršenja izvještaja Računa financiranja prema ekonomskoj klasifikaciji te prema izvorima budući da Općina Rakovica u izvještajnom razdoblju nije imala primitke od financijske imovine i zaduživanja kao ni izdatke za financijsku imovinu i otplatu zajmova.

**II. OBRAZLOŽENJE POSEBNOG DIJELA PRORAČUNA**

Posebni dio proračuna obuhvaća Izvještaj o izvršenju po organizacijskoj klasifikaciji i Izvještaj o izvršenju po programskoj klasifikaciji od kojih svaki iskazuje podatke iz godišnjeg plana i izvršenja za izvještajno razdoblje.

**1. ORGANIZACIJSKA KLASIFIKACIJA**

Temeljem Pravilnika o proračunskim klasifikacijama (''Narodne novine '' broj 4/24) organizacijska klasifikacija sadrži povezane i međusobno usklađene cjeline proračuna koje planiranim sredstvima ostvaruju postavljene ciljeve. Izvršenje po organizacijskoj klasifikaciji uspostavlja se definiranjem razdjela i glava u Proračunu Općine Rakovica – predstavnička tijela, izvršna tijela te Jedinstveni upravni odjel.

**2. PROGRAMSKA KLASIFIKACIJA**

Programska klasifikacija daje jasniji uvid u planirane i izvršene rashode po uspostavljenim programima, aktivnostima i projektima – tekućim i kapitalnim, kako je navedeno i u nastavku Obrazloženja Izvještaja.

RAZDJEL 001 – Predstavnička tijela; GLAVA 00101 – Predstavnička tijela u sklopu kojega rashodi iznose 85% realizacije u odnosu na godišnji plan, a obuhvaća:

Program 1001 – OPĆINSKO VIJEĆE obuhvaća rashode za Aktivnost: Troškovi rada Općinskog vijeća za čiju su naknadu za rad, reprezentaciju i ostale rashode prilikom organizacije prigodnih dana, realizirani rashodi u visini 19.389,98 eura što je oko 88% realizacije godišnjeg plana.

Program 1002 – ODBORI I POVJERENSTVA obuhvaća rashode za Aktivnost: Troškovi radnih tijela Općinskog vijeća za čije su naknade za rad realizirani rashodi u visini 687,31 euro što je oko 76% realizacije od planiranog iznosa.

Program 1003 – POLITIČKE STRANKE obuhvaća rashode za Aktivnost: Tekuće donacije političkim strankama koje su isplaćene u iznosu od 2.123,92 eura što je realizacija od 100% planiranog iznosa te obuhvaća rashode za Tekući projekt: Izbori i referendumi čija je realizacija bila 624,00 eura za naknade za rad članovima izbornog povjerenstva i biračkih odbora.

Program 1004 – MJESNI ODBORI obuhvaća rashode za Aktivnost: Mjesni odbor Selište Drežničko, realiziranih u visini 479,87 eura za naknade za rad članova odbora, reprezentaciju i za nabavu materijala i dijelova za tekuće i investicijsko održavanje, zatim rashode za Aktivnost: Mjesni odbor Rakovica, realiziranih u visini 137,48 eura za naknade za rad članova odbora, zatim rashode za Aktivnost: Mjesni odbor Čatrnja, realiziranih u visini 990,30 eura za troškove goriva, naknade za rad članova odbora i nabavu materijala i dijelova za tekuće i investicijsko održavanje, te obuhvaća i rashode za Aktivnost: Mjesni odbor Drežnik Grad, realiziranih u visini 892,04 eura za troškove naknade za rad članova odbora, reprezentaciju te rashode za nabavu materijala i dijelova za tekuće i investicijsko održavanje.

RAZDJEL 002 – Izvršna tijela; GLAVA 00201 – Izvršna tijela u sklopu kojega rashodi iznose 72% realizacije u odnosu na godišnji plan, a obuhvaća:

Program 2001 – OPĆINSKI NAČELNIK obuhvaća rashode po aktivnostima i projektima, od čega su u sklopu Aktivnosti: Plaće i doprinosi realizirani rashodi za plaće redovnog rada i doprinose u visini 21.954,96 eura, u sklopu Aktivnosti: Rashodi za redovan rad realizirani rashodi iznose 50.392,13 eura i realizirani su iz različitih izvora financiranja i različitih vrsta rashoda kako je navedeno u tablici Izvještaja, a u sklopu Aktivnosti: Proračunska zaliha planirani iznos od 5.309,00 eura nije realiziran. U sklopu Kapitalnog projekta: Uredska oprema, namještaj i uređaji, posljednjim izmjenama nije bilo evidentiranih sredstava.

RAZDJEL 005 – Jedinstveni upravni odjel; GLAVA 00501 – Jedinstveni upravni odjel u sklopu kojega rashodi iznose 71% realizacije u odnosu na godišnji plan, a obuhvaća:

Program 5001 – JAVNA UPRAVA I ADMINISTRACIJA obuhvaća rashode za Aktivnost: Stručno, administrativno i tehničko osoblje, realizirane u 162.571,90 eura za trošak osoblja, materijalna prava djelatnika, naknade troškova zaposlenima, službena putovanja, stručna usavršavanja, službenu odjeću i obuću te rashode za zdravstvene usluge, također obuhvaća rashode za Aktivnost: Troškovi redovnog rada u visini 182.791,29 realizirane za redovne rashode poslovanja ureda Jedinstvenog upravnog odjela te ostale režijske i druge troškove koji su realizirani iz različitih izvora financiranja ovisno o raspoloživosti po pojedinom izvoru, u sklopu ovog Programa obuhvaćeni su i realizirani rashodi za Kapitalni projekt: Digitalizacija usluga lokalne samouprave pri čemu je za nabavu novog računalne aplikacije UPPER za upravljanje poslovnim zadacima i projektima realizirano 11.562,50 eura, a u sklopu Tekućeg projekta: Nabava opreme i druge imovine realizirana sredstva u visini 8.663,95 eura odnose se na nabavu stolica za vijećnicu i uredske prostore, uredskih stolica za rad djelatnika i pleksiglas kutiju za središte stolova u prostoru vijećnice.

Program 5002 – ORGANIZIRANJE I PROVOĐENJE ZAŠTITE I SPAŠAVANJA obuhvaća rashode za Aktivnost: Redovna djelatnost vatrogastva za koju su isplaćene tekuće donacije za redovan rad i naknade vatrogascima za hitne vatrogasne intervencije, sveukupno u visini 55.180,00 eura, zatim obuhvaća rashodi za Aktivnost: Redovna djelatnost civilne zaštite i službe spašavanja, realizirane u visini 1.429,00 eura za poticanje djelatnosti i rada gorske službe spašavanja te nabavu prijenosnog uređaja za rad Službe civilne zaštite, u sklopu ovoga Programa evidentirani su i rashodi za Aktivnost: Djelatnost lovstva i zaštita divljači za koju su realizirana sredstva u visini 2.053,08 eura za Izradu Programa zaštite divljači i izradu lovočuvarskih iskaznica.

Program 5003 – RAZVOJ SPORTA I REKREACIJE obuhvaća rashode za Aktivnost: Poticanje razvoja sporta i rekreacije kroz tekuće donacije sportskim klubovima u visini 30.394,00 eura, te rashode za Aktivnost: Sportska natjecanja i manifestacije za čije su troškove organizacije realizirani rashodi u visini 3.995,00 eura odnose se na naknadu nogometnom sudcu te izradu majica i drugih promotivnih materijala povodom organizacije utrke Barać Forest Trail.

Program 5004 – SOCIJALNA I HUMANITARNA SKRB obuhvaća rashode za Aktivnost: Socijalni program: Obitelj i djeca koji su realizirani u visini 5.043,55 eura kroz novčane pomoći za opremu novorođenčadi, zatim Aktivnost: Socijalni program: Stanovanje gdje je za troškove ogrjeva isplaćeno 1.087,03 eura djelomično iz vlastitih izvora prenesenih sredstava, a većim dijelom iz izvora financiranja iz državnog proračuna, zatim Aktivnost: Socijalni program: Jednokratne novčane pomoći realizirane su u visini 5.325,42 eura koji su također realizirane za pomoći u podmirenju osnovnih životnih potreba, režija i troškova liječenja te kao jednokratne novčane pomoći djeci samohranih roditelja, zatim Aktivnost: Humanitarna djelatnost obuhvaća realizirana sredstva kroz tekuće donacije za redovnu djelatnost Crvenog križa Slunj, te Tekući projekt: Socijalna uključenost – Projekt ''Zaželi'' obuhvaća realizirane rashode za provedbu projekta sveukupno 65.733,22 eura od čega za usluge konzultantske usluge pripremnih radnji 3.312,50 eura, rashode za zaposlene 46.195,88 eura te za materijalne rashode provedbe projekta 8.524,84 eura po raspodjeli kako je navedeno u tablici Izvještaja.

Program 5005 – RAZVOJ CIVILNOG DRUŠTVA, obuhvaća rashode za Aktivnost: Donacije udrugama i religijskim zajednicama realizirane za tekuće i kapitalne donacije u visini 15.721,97 eura od čega je za redovnu djelatnost udruga, neprofitnih organizacija, političkih stranaka i dr. isplaćeno 11.739,97 eura tekućih donacija te Župi Drežnik Grad i Župi Rakovica ukupno 3.982,00 kapitalnih donacija za kapitalna ulaganja, u sklopu Aktivnosti: Ostale tekuće donacije, ubrajaju se donacije koje nisu prvotno planirane sukladno objavljenom Javnom pozivu za sufinanciranje programa i projekta iz Proračuna Općine Rakovica, a realizirana sredstva u visini 132,72 eura isplaćena su Udruzi slijepih Karlovačke županije sukladno podnesenom i odobrenom zahtjevu za isplatu. U sklopu ovog programa obuhvaćeni su i rashodi za Aktivnost: Manifestacije i razna događanja za što su realizirana sredstva u visini 2.759,65 eura.

Program 5006 – ZAŠTITA I PROMICANJE PRAVA I INTERESA OSOBA S INVALIDITETOM obuhvaća rashode za Aktivnost: Pomoć osobama s invaliditetom u visini 4.000,00 realizirane kroz jednokratne novčane pomoći.

Program 5008 – PREDŠKOLSKI ODGOJ I OBRAZOVANJE obuhvaća rashode za Aktivnost: Rad predškolskog odgoja i obrazovanja u visini 186.233,49 eura odnosi se na sufinanciranje smještaja djece u dječji vrtić i ostale troškove predškolskog odgoja i obrazovanja kroz isplaćene naknade građanima i kućanstvima u novcu.

Program 5009 – ŠKOLSKO OBRAZOVANJE obuhvaća rashode za Aktivnost: Osnovnoškolsko obrazovanje u visini 42.699,38 eura od čega je za tekuće pomoći za provođenje školskih aktivnosti realizirano 1.685,06 eura, za sufinanciranje prijevoza učenika je realizirano 4.206,40 eura i za sufinanciranje produženog boravka u školi je realizirano 10.280,93 eura, također u sklopu ovog programa obuhvaćeni su i rashodi pod Aktivnost: Srednjoškolsko obrazovanje u visini 13.918,59 eura, od čega je za tekuće pomoći srednjoškolskim ustanovama u sufinanciranja maturalnog putovanja i maturalnih večera realizirano 858,99 eura, za učeničke stipendije 2.787,12 eura, za sufinanciranja prijevoza učenika iznos od 10.007,48 eura, a za ostale aktivnosti kao pomoć u realizaciji projekta izrade solarnog automobila srednje škole Slunj isplaćeno je 265,00 eura, u sklopu Aktivnosti: Visokoškolsko obrazovanje realizirana sredstva u visini 12.608,40 eura odnose se na isplatu novčanih sredstava za stipendije studentima u visini 7.565,04 eura te sufinanciranje cijene prijevoza 5.043,36 eura.

Program 5010 – RAZVOJ TURIZMA obuhvaća rashode za Aktivnost: Poticanje razvoja turizma tekućim donacijama za što su isplaćene tekuće donacije za redovan rad ureda turističke zajednice i provođenja aktivnosti zaštite prirode te za potrebe redovnog rada JU Baraćeve špilje, sveukupno u visini 200.924,98 eura, također obuhvaća Aktivnost: Poticanje razvoja turizma kapitalnim donacijama za što se realizirani rashodi odnose na kapitalne donacije isplaćene TZP Plitvičke doline i Javnoj ustanovi Baraćeve špilje sveukupno u visini 28.613,75 eura, sve sukladno podnesenim zahtjevu i odobrenim sredstvima.

Program 5011 – JAČANJE GOSPODARSTVA obuhvaća rashode realizirane za Aktivnost: Poticanje razvoja poljoprivrede kroz subvencije poljoprivrednicima koje su isplaćene sveukupno u visini 11.373,05 eura, zatim Aktivnost: Poticanje razvoja poduzetničkih djelatnosti kroz subvencije poduzetnicima i obrtnicima koje su isplaćene u visini 4.170,25 eura te Aktivnost: LAG ''LIKA'' za čiju su godišnju članarinu realizirani rashodi u visini 1.350,00 eura.

Program 5012 – PROMICANJE I RAZVOJ KULTURE obuhvaća rashode za Aktivnost: Poticanje razvoja udruga koje promiču kulturu za što su isplaćena sredstva tekućih donacija za redovan rad KUD-u Izvor u visini 929,00 eura, zatim obuhvaća rashode za Aktivnost: Organizacija manifestacija i obilježavanje obljetnica za koju realizacija u izvještajnoj godini iznosi nula, te obuhvaća rashode za Kapitalni projekt: Stari Grad Drežnik za koji su realizirani rashodi u visini 29.765,64 eura za sanaciju djela zida starog grada.

Program 5013 – RAZVOJ I UPRAVLJANJE SUSTAVOM VODOOPSKRBE, ODVODNJE I ZAŠTITE VODA obuhvaća realizirane rashode za Aktivnost: Osiguranje opskrbe vodom od čega je za subvencije trgovačkom društvu Spelekom d.o.o., sukladno Odluci Općinskog vijeća isplaćeno 19.908,42 eura, a za kapitalne pomoći iznos od 150.264,46 eura za sanaciju cjevovoda i troškove smanjenja gubitaka.

Program 5014 – ZAŠTITA OKOLIŠA obuhvaća realizirane rashode za Aktivnost: Monitoring odlagališta otpada pri čemu je za usluge izračuna raspoloživosti kapaciteta odlagališta otpada ''Ćuić brdo'' u 2023. godini realizirano 3.406,25 eura, a u sklopu Tekućeg projekta: Edukacija gospodarenja otpadom realizirano je 590,00 eura za dječje predstavu u osnovnoškolske dobi u svrhu podizanje svijesti o gospodarenju otpadom i očuvanju okoliša.

Program 5015 – ODRŽAVANJE KOMUNALNE INFRASTRUKTURE obuhvaća rashode realizirane za Aktivnost: Održavanje nerazvrstanih cesta u visini 216.816,09 eura koje se odnosi na redovna održavanja cesta o pojasa oko cesta (čišćenje, košnja i sl.), zatim Aktivnost: Održavanje javnih prometnih površina na kojima nije dopušten promet motornim vozilima za što su realizirana sredstva u visini 4.587,50 eura, u sklopu Aktivnosti: Održavanje javnih zelenih površina za komunalne usluge tekućeg i investicijskog održavanja poput košnje zelenih površina realizirano je 25.004,63 eura, zatim rashodi za Aktivnost: Održavanje građevina, uređaja i predmeta javne namjene, realizirani su u visini 4.585,97 eura, u sklopu Aktivnosti: Održavanje javna rasvjeta realizirana sredstva u visini 95.416,43 eura odnose se na usluge redovnog održavanja javne rasvjete realiziranih u visini 19.342,64 eura, za trošak električne energije javne rasvjete evidentirani rashodi iznose 18.748,83 eura te za najam LED sustava javne rasvjete iznos od 57.324,96 eura, zatim Aktivnost: Održavanje groblja i mrtvačnice za što su realizirana sredstva u visini 4.039,52 eura, zatim Aktivnost: Održavanje građevina javne odvodnje oborinskih voda za što su realizirana sredstva u visini 1.113,53 eura, u sklopu Aktivnosti: Održavanje čistoće javnih površina realizirana su sredstva u visini 18.110,16 eura te u sklopu Aktivnosti: Održavanje poljskih puteva evidentirani rashodi iznose 91.414,70 eura.

Program 5016 – OSTALE POTREBE KOMUNALNOG GOSPODARSTVA obuhvaća rashode realizirane za aktivnosti i projekta od kojih za Aktivnost: Održavanje i uređenje javnih površina koje obuhvaća rashode uređenje javnih površina povodom blagdana i manifestacija (postavljanje i skidanje zastavica, blagdanske dekoracije i sl.) za što su realizirana sredstva u visini 5.873,15 eura, u sklopu Aktivnost: Zbrinjavanje napuštenih životinja i lešina realizirana su sredstva za veterinarske usluge u visini 19.391,34 eura, zatim za Aktivnost: Distribucija vode kućanstvima za čiju su dopremu tehničke vode realizirani rashodi u visini 2.826,03 eura, zatim Aktivnost: Prava hrvatskih branitelja odnosi se na rashode sufinanciranja grobnih mjesta pok. Hrvatskih branitelja za što su realizirani rashodi u visini 82,96 eura, zatim u sklopu Aktivnosti: Sterilizacija i kastracija pasa i mačaka realizirani su rashodi u visini 1.710,00 eura od čega za troškove sufinanciranja 1.378,00 eura te 332,00 eura za povrat troškova sterilizacije ili kastracije, te u sklopu Aktivnosti: Gospodarenje otpadom realizirana sredstva u visini 27.823,61 eura odnose se na isplaćene kapitalne pomoći trgovačkom društvu Rakovica d.o.o. za troškove aktivnosti gospodarenja otpadom.

Program 5017 – PROSTORNO UREĐENJE I UNAPRJEĐENJE STANOVANJA obuhvaća Kapitalni projekt: Prostorni plan uređenja za čije su izmjene i dopune i popratnu dokumentaciju realizirana sredstva u visini 23.509,48 eura, te Kapitalni projekt: Urbanistički plan uređenja za čiju su popratnu dokumentaciju realizirani rashodi u visini 2.500,00 eura.

Program 5018 – ZAUSTAVLJANJE PROCESA DEPOPULACIJE obuhvaća Aktivnost: Poticajne mjere za stambeno zbrinjavanje za koje su, sukladno provedenom Javnom pozivu, isplaćene naknade sedmero korisnicima naknade u novcu, sveukupno u visini 26.000,00 eura.

Program 5019 – RAZVOJ I SIGURNOST PROMETA odnosi se na rashode za Kapitalni projekt: Nerazvrstane ceste za čije je pojačano održavanje realizirano rashoda u visini 383.893,66 eura, zatim za Kapitalni projekt: Građevine, uređaji i predmeti javne namjene obuhvaćaju realizirane rashode za nabavu novih autobusnih nadstrešnica u visini 17.737,50 eura, te Tekući projekt: Sigurnost u prometu za koji su realizirane rashode u visini 35.281,49 eura, od čega iznos od 24.750,00 eura za nabavu zaštitne ograde – odbojnika na nerazvrstanim cestama te 10.531,49 eura za nabavu nove prometne opreme.

Program 5020 – UPRAVLJANJE IMOVINOM obuhvaća ulaganja u Kapitalni projekt: Izrada projektne druge dokumentacija za što su utrošena sredstva u visini 86,992,60 eura, zatim Kapitalni projekt: Opremanje poslovnih prostora u objektu ''Petar Vrdoljak'' što se odnosu na najma namještaja i opreme za što su evidentirana sredstva rashoda u visini 28.777,10 eura, zatim za Kapitalni projekt: Kapitalna ulaganja u groblja i mrtvačnice realizirani su rashodi u visini 10.106,50 eura za postavu stolarije na mrtvačnici te za nabavu i sadnju višegodišnjih nasada na groblju u Drežnik Gradu, zatim Kapitalni projekt: Javna rasvjeta obuhvaća rashode nabave opreme za širenje javne rasvjete po naseljima za što realizirani rashodi iznose 31.866,28 eura, zatim za Kapitalni projekt: Uređenje postojećih dječjih igrališta realizirani su rashodi u visini 54.443,75 eura od čega za nabavu novih dječjih igrala, zaštitne ograde oko igrališta i ostale opreme evidentirano 41.443,75 eura, dok je za pripremne radnje postavljanja poput betoniranja postolja igrala i sl. radova realizirano 13.000,00 eura, u sklopu Kapitalnog projekta: Izgradnja novih dječjih igrališta realizirana sredstva u visini 27.693,75 eura obuhvaćaju rashode nabave nove opreme dječjih igrala u visini 21.193,75 eura te pripremne radnje betoniranja i sl. radova u visini 6.500,00 eura, zatim, u sklopu Kapitalnog projekta: Nabava mini bagera, evidentirana sredstva za nabavu istog evidentirana su u visini 60.780,41 euro, nadalje, Tekući projekt: Ulaganje i održavanje općinske imovine obuhvaća realizirana sredstva u visini 10.937,50 eura za zamjenu postojećeg i dotrajalog upravljačkog ormara, novim takvim ormarom za CS-Rakovica, te u sklopu Tekućeg projekta: Blagdanska dekoracija za nabavu elemenata svjetleće dekoracija kao i zlatnog adventskog vijenca, sveukupno je evidentirano 4.800,00 rashoda.

**III. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Općina Rakovica se u razdoblju od 01.01. – 31.12.2023. godine nije zaduživala na domaćem kao ni na stranom tržištu novca i kapitala.

**IV. IZVJEŠTAJ O KORIŠTENJU PRORAČUNSKE ZALIHE**

U Proračunu Općine Rakovica za 2023. godinu u razdjelu 002 IZVRŠNA TIJELA, GLAVA 00201 IZVRŠNA TIJELA, Program 2001 OPĆINSKI NAČELNIK, Aktivnost A100004 PRORAČUNSKA ZALIHA, planirana su sredstva proračunske zalihe u iznosu od 5.309,00 eura.

U razdoblju od 01.01.– 31.12.2023. godine nisu nastupile okolnosti propisane zakonskim odredbama na temelju kojih bi se mogla koristiti sredstva proračunske zalihe stoga Općina Rakovica u navedenom razdoblju nije koristila ista.

**V. IZVJEŠTAJ O DANIM DRŽAVNIM JAMSTVIMA I IZDACIMA PO DRŽAVNIM JAMSTVIMA**

Općina Rakovica u razdoblju od 01.01. – 31.12.2023. godine nije davala jamstva niti je imala izdataka po danim jamstvima.

**VI. OBRAZLOŽENJE OSTALIH IZVJEŠTAJA**

Izvještaj o stanju potraživanja

Na dan 31.12.2023. godine potraživanja Općine Rakovica na skupini 16 – potraživanja za prihode poslovanja iznosila su 125.953,86 eura, na skupini 17 – potraživanja od prodaje nefinancijske imovine 1.355,05 eura, na skupini 12 – ostala potraživanja 20.082,42 eura.

Izvještaj o stanju nepodmirenih dospjelih obveza na dan 31.12.2023. godine

Na dan 31.12.2023. godine, stanje nepodmirenih obveza Općine Rakovica iznosilo je 127.486,32 eura od čega se 124.002,34 eura odnosi na nedospjele obveze, a 3.483,98 eura na

dospjele obveze s prekoračenjem roka dospijeća u intervalu od 181-360 dana – razlog

nepodmirene obveze je taj što se čeka da se ispune svi uvjeti po sklopljenom ugovoru, čime bi

se usluga izvršila u cijelosti. Ostale nepodmirene i nedospjele obveze odnose se na režijske račune i na račune za ispostavljenu robu, izvedene usluge i radove.

Izvještaj o stanju potencijalnih obveza po osnovi sudskih postupaka

Stanje potencijalnih obveza po osnovi sudskih postupaka nije moguće definirati. Sudski postupci koji su u tijeku odnose se na sporove vezane za ovrhe duga sufinanciranja katastarske izmjere i ovrhe duga komunalne naknade u kojima je Općina Rakovica ovrhovoditelj. Procjenu financijskog učinka je nepredvidiva i teško ju je utvrditi budući da stu postupci u tijeku i nije poznata informacija kad bi mogli završiti i koji će biti njihov ishod.

 Savjetnik za proračun i financije

 Magdalena Bićanić, mag.oec.